

**Cegléd Város Önkormányzatának Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400, Fax: 511-406, E-mail: polgarmester@cegledph.hu

Iktatószám: C/8488/2024. **Tárgy:** Kábítószerügyi Egyeztető Fórum (KEF)

Előterjesztő: Dr. Csáky András polgármester újraindítása

Szakmai előterjesztő: Jáger Mária irodavezető

Ügyintéző: Makai Viktória vezető-főtanácsos

**ELŐTERJESZTÉS**

**Cegléd Város Önkormányzata Képviselő-testületének**

**2024. november 21-ei ülésére**

**Tisztelt Képviselő-testület!**

Előzmények: az Országgyűlés 96/2000. (XII. 11.) Ogy. határozatával döntött a kábítószer probléma visszaszorításáról, és ennek érdekében a *„Nemzeti Drogstratégia a kábítószer-probléma visszaszorítására”* című dokumentum elfogadásáról.

Cegléd Város Önkormányzatának Kábítószerügyi Egyeztető Fóruma először 2004. november 16-án alakult meg, melynek szervezési és adminisztrációs tevékenységét kezdetben a Cegléd Város Humán Szolgáltató Központja, majd 2007. február 7-től intézményi átszervezés után egy önálló szervezeti egység, az időközben megszűnt Szociális Koordinációs Iroda látta el.

A legutolsó dokumentumok 2011-ből vannak, azóta felülvizsgálat nem történt, a Fórum újra alakulásához új tisztségviselők megválasztása szükséges.

A Nemzeti Drogellenes Stratégiáról 2013–2020 szóló 80/2013. (X.16.) OGY határozat konkrét célja között szerepel: *„A Kábítószerügyi Egyeztető Fórumok (KEF) helyi szerepvállalásának és koordinációs tevékenységének erősítése. Minden járásban működjön helyi kábítószerügyi egyeztető fórum, a kormányhivatalok, a helyi önkormányzatok, az egyházi és civil szereplők, valamint a köznevelési intézmények, az érintett egészségügyi és szociális ellátók részvételével.”*

A kábítószerügyi egyeztető fórumok (továbbiakban: KEF) e cél megvalósításának kulcstényezői, amennyiben helyi szinten lehet legközvetlenebbül a drogproblémát kezelni. A KEF-ben képviseltethetik magukat állami, önkormányzati, civil és egyházi szervezetek, ezáltal e szakmai munkacsoport fórumot teremt az országos célokkal párhuzamosan a helyi közösség területén működő minden, a drogkérdésben érintett intézmény számára.

Fontos, hogy a KEF központi információs, tanácsadói bázisként működjön a városban, ehhez rendelkezzen kialakult struktúrával, feladattervvel, legyen szakmailag meghatározó tényező. Szükséges a koordináció kialakítása a KEF tagjai és a KEF munkájában részt vállaló szakértők által, amely elősegíti Cegléden a drogprobléma visszaszorítására irányuló tevékenységek optimális hatékonyságát.

A KEF céljainak elérése érdekében a helyi közösségek, hatóságok, intézmények, szakmai szervezetek tevékenységének összehasonlításának aktív részese. Helyzetelemzést végez, feltérképezi a szükséges feladatokat, biztosítja az információáramlást, továbbá koordinálja a nevelési-oktatási intézmények prevenciós munkáját.

A KEF jogi személyiséggel nem rendelkező, tanácsadó és egyeztető funkciót ellátó szakmai munkacsoport. Önálló bírósági bejegyzéssel, bejegyzett székhellyel nem rendelkezik.

**A KEF-et egy együttműködési szándéknyilatkozatot aláíró intézmények, szervezetek delegált szakemberei alkotják, tagsági jogviszonyuk – felkérés – vagy a helyi sajátosságokalapján jön létre, tevékenységük önként vállalt társadalmi megbízatás, melyért díjazás nem jár.**

Alakulás formája alakuló ülés, ahol a Nemzeti Népegészségügyi és Gyógyszerészeti Központ Drogmegelőzési Programok Osztályának képviselője részvételével megtörténik a tisztségviselők megválasztása.

Az alakuló ülésen megválasztják a KEF koordinátorát (vezetőjét), tisztségviselőit. - (álláshely biztosítása ÖK. – megbízás) -

A KEF megalakulása után megállapítja a Szervezeti és Működési Szabályzatát és éves munkatervét.

A KEF évente legalább két alkalommal ülésezik. Munkájáról évente beszámolót készít a tag önkormányzat(ok) képviselő-testülete részére.

A KEF a működését elsősorban pályázati forrásokból biztosítja. A pályázat szakmai tartalmáról a KEF dönt.

A KEF létrehívásához a határozati javaslat 2. pontjában felsorolt, a Ceglédi Rendőrkapitányság illetékességi területén működő 10 szervezet képviselőjét kérnénk fel.

A KEF létrehívása önként vállalható feladat, ugyanakkor mind az Ifjúsági Koncepciónk, mind pedig az aktuális Helyi Esélyegyenlőségi Programunk rögzíti annak indokoltságát.

Jelen előterjesztést a **Jogi, Ügyrendi és Közbiztonsági Bizottság** tárgyalja. A JÜB véleménye a Képviselő-testület ülésén kerül kiosztásra, jegyzőkönyvi kivonat formájában.

A napirendhez meghívást kap a Ceglédi Rendőrkapitányság vezetője, továbbá Szabó János a CKSZSZ ifjúságügyi tanácsadója.

A döntéshozatal a Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az 50. § rendelkezései alapján, - figyelemmel *a Képviselő-testület és szervei szervezeti és működési szabályzatáról szóló 22/2024. (XI. 12.) önkormányzati rendelet* 59. §-ára - **egyszerű** többségű szavazati arányt igényel.

Cegléd, 2024. november 13.

Dr. Csáky András

polgármester

**Határozati javaslat**

**Cegléd Város Önkormányzatának Képviselő-testülete –** Nemzeti Drogellenes Stratégiáról 2013–2020 szóló 80/2013. (X.16.) OGY határozatra figyelemmel, önként vállalt feladatként

1. Közreműködik alapító tagként a Ceglédi Kábítószerügyi Egyeztető Fórum (a továbbiakban: CKEF) létrehozásában.
2. Felkéri a CKEF alapító tagjának a következő szerveket:

2.1. Ceglédi Rendőrkapitányság

2.2. Cegléd Város Roma Nemzetiségi Önkormányzata

2.3. Ceglédi Ifjúsági Önkormányzata

2.4. Ceglédi Kistérségi Szociális Szolgáltató és Gyermekjóléti Központ

2.5. Ceglédi Szakképzési Centrum

2.6. Ceglédi Tankerületi Központ

2.7. Országos Kórházi Főigazgatóság – Dél-Pesti Centrumkórház Haematológiai és Infektológiai Intézet – Ceglédi Védőnői Szolgálata

2.8. Ceglédi Toldy Ferenc Kórház – Egészségfejlesztési Iroda

2.9. Baptista Tevékeny Szeretet Misszió – Új Esély Központ

2.10. Fiatalok Együttműködése a Ceglédi Sikeres Közösségekért Egyesület (FECSKE)

1. Meghatalmazza a Polgármestert a CKEF működésének koordinálásának feladatához szükséges személyi feltételek biztosítására.
2. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatról értesülnek:

1. Szervezési Iroda ügyintéző – helyben - és általa:

2-10. a határozat 2. pontjában felsorolt szervek

Az előterjesztést láttam:

Dr. Diósgyőri Gitta

címzetes főjegyző