

**Cegléd Város Önkormányzatának Polgármesterétől**

2700 Cegléd, Kossuth tér1.

Levélcím: 2701 Cegléd, Pf.: 85.

Tel.: 06-53/ 511-400, Fax: 511-406, E-mail: polgarmester@cegledph.hu

Iktatószám: C/3824/2024. **Tárgy:** PANAKEIA Kft. feladat-ellátási szerződésének

Előterjesztő: dr. Csáky András polgármester megszűntetése, a ceglédi TEK III. számú házi

Szakmai előterjesztő: Jáger Mária vezető-főtanácsos gyermekorvosi körzet működtetése, pályázat

Ügyintéző: Makai Viktória vezető-főtanácsos kiírása

**ELŐTERJESZTÉS**

**Cegléd Város Önkormányzata Képviselő-testületének**

**2024. november 21–ei ülésére**

**Tisztelt Képviselő-testület!**

A ceglédi TEK III. számú házi gyermekorvosi körzet Szolgáltatója a PANAKEIA Kft. (székhelye: 2700 Cegléd, Szolnoki út 71., telephely: 2700 Cegléd, Kossuth Ferenc utca 17., adószám: 26777463-1-13) ügyvezetője, dr. Iacovides Michael Petros házi gyermekorvos, 2024. július 23 –án írásban bejelentette önkormányzatunkhoz, hogy a 2017. október 12 napján, határozatlan időtartamra megkötött feladat-ellátási szerződést (továbbiakban: Alapszerződés) 2025. január 31 napjával felmondja.

Dr. Iacovides Michael Petros mellékelte a „Volunteer Doctors Cyprus” Alapítvány jótékonysági, non-profit szervezet igazolását, amely szerint a továbbiakban szervezete kenyai projektjében vesz részt.

*Az önálló orvosi tevékenységről szóló 2000. évi II. törvény (rövidítve: Öotv.)* 1. § (1) bekezdés *c)* pontja szerint a praxisjog:

*„az egészségügyi államigazgatási szerv által az a) pont szerinti orvos részére adott önálló orvosi tevékenység nyújtására jogosító engedélyben foglalt jog, amely alapján önálló orvosi tevékenység területi ellátási kötelezettséggel, meghatározott körzetben végezhető.*

***2. §*** *(1) A háziorvos önálló orvosi tevékenységet – akadályoztatásának jogszabályban meghatározott eseteit kivéve – csak személyesen folytathat az önkormányzat által meghatározott háziorvosi körzetben, a praxisjogot engedélyező határozat véglegessé válásától.*

*(2)A praxisjog alapján végezhető önálló orvosi tevékenység – törvényben meghatározott kivétellel – csak a települési önkormányzat rendeletében meghatározott háziorvosi körzetben folytatható.*

*(3)A praxisjog olyan, személyhez kapcsolódó vagyoni értékű jog, amely jogszabályban meghatározott feltételek fennállása esetén elidegeníthető és folytatható.*

**Az egészségügyi szolgáltató 2024. január 31. napjáig gondoskodik a körzet kis betegeinek ellátásáról.**

Doktor úr tájékoztatta Önkormányzatunkat arról is, hogy élni kíván a praxis elidegenítési jogával, melyre az *Öotv. végrehajtásáról szóló 313/2011. (XII.23.) Korm. rendelet* 23/A. § (1) bekezdése értelmében 2025. június 30. napjáig van lehetősége a praxisjog jogosultjának.

Az egészségügyi szolgáltató bejelentésére tekintettel javaslom, a PANAKEIA Kft. és az Önkormányzat közötti 2017. október 12. napja óta érvényben lévő a ceglédi TEK III. számú házi gyermekorvosi körzet ellátására szóló feladat-ellátási szerződésének (Alapszerződés), mely többször módosításra került, megszűntetését 2025. január 31. napjával.

**II.**

A *Magyarország helyi önkormányzatairól szóló 2011. évi CLXXXIX törvény* (Mötv.) 13. § (1) bekezdés 4. pontja értelmében a helyi önkormányzat feladata az egészségügyi alapellátás, az egészséges életmód segítését célzó szolgáltatások biztosítása. *Az egészségügyi alapellátásról szóló 2015. évi CXXIII. törvény* 5. § (1) bekezdése alapján a települési önkormányzat az egészségügyi alapellátás körében gondoskodik – egyebek mellett *– a házi gyermekorvosi ellátásról; az iskola-egészségügyi ellátásról.*

A háziorvosi alapellátási szolgáltató működésének, illetve a feladat-ellátási szerződés megkötésének feltételeit

* *az önálló orvosi tevékenységről szóló 2000. évi II. törvény*,
* *a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM. rendelet*, valamint
* *az önálló orvosi tevékenységről szóló 2000. évi II. törvény végrehajtásáról szóló 313/2011. (XII. 23.) Korm. rendelet*
* *az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III.3.) Korm. rendelet* és
* *az egészségügyi alapellátásról szóló 2015. évi CXXIII. törvény*

szabályozza.

Az előzményekre tekintettel önkormányzatunknak a praxisjog elidegenítésére rendelkezésre álló 6 hónap alatt gondoskodnia kell helyettesítő orvossal/okkal a folyamatos betegellátás biztosításáról.

**Szolgáltatóként a következő intézkedéseket kell megtennünk** a közelgő határidejű működtetés érdekében:

1. a betöltetlen praxisban helyettessel és további helyetteseivel biztosítanunk kell a házi gyermekorvosi alapfeladatot - a személyes szakorvosi szolgáltatásra feladat-ellátási szerződéskötéssel;
2. a praxis működtetéséhez előírt, a körzetben jelenleg is alkalmazott 1 **fő szakdolgozó heti 40 órás foglalkoztatása**, ehhez **önkormányzati létszámhely szükséges;**
3. az egészségügyi államigazgatási szervtől működési engedély beszerzése
4. a körzeti orvosi rendelő önkormányzati tulajdonban van, tehát rendelkezésre áll, de az eszközök vegyes tulajdonban vannak - az átadás-átvétel a Szolgáltatóval egyeztetés alatt;
5. a működtetés időtartamára Önkormányzatunknak finanszírozási szerződést kell kötnie a NEAK-kal.

Az 1-5. pontokban felsorolt feltételek biztosítása mellett és azzal egyidejűleg **egyéb intézkedések** rövid határidejű teljesítése egyöntetűen fontos.

A ceglédi TEK III. számú házi gyermekorvosi körzet ellátása önkormányzat által biztosított rendelőben történik, de a kötelező szakmai minimumfeltétel eszközei részben Doktor Úr tulajdonában vannak. Az adatbázis, a betegek dokumentációja és nyilvántartása a körzetet, praxist szolgálja. Informatikai rendszer cseréje történt, melyek a Szolgáltató tulajdona.

A következő intézkedések is a működtetés-váltáshoz szükségesek:

* a szolgáltató Önkormányzat szakmai felelősségbiztosítás kötése,
* veszélyes hulladékszállítási szerződéskötés,
* informatikai háttér biztosítása,
* szerződni kell a kötelező számítógépes háziorvosi szoftverprogram biztosítására,
* csatlakozni kell az Elektronikus Egészségügyi Szolgáltatási Térhez (EESZT), melyben szerepköröket, jogosultságokat kell biztosítani (pl.: vényírás, keresőképtelenség igazolása,) a finanszírozott egészségügyi szolgáltató által működtetett betöltetlen praxisban helyettesítő orvosok számára.
* csatlakozni kell az ERODIUM betegirányító rendszerhez
* internet szolgáltatási szerződés kötése,
* a hiányzó szakmai minimumfeltétel eszközök beszerzése

Ezek az intézkedések a fenti 3. pontban hivatkozott működési engedély kiadásának feltételei, egyben a NEAK-kal kötendő finanszírozási szerződés dokumentumai.

Továbbá, Cegléd Város Önkormányzatának *háziorvosi körzetekről szóló 10/2002. (VI. 27.) Ök. rendelet 2. melléklet*ében rögzített, a III. számú házi gyermekorvosi körzet területi ellátási kötelezettségéhez iskola- és ifjúság-egészségügyi ellátás is tartozik. A betöltetlenné vált körzethez tartozó intézmények, melyek a Lövész Utcai Óvoda, Pesti Úti Óvoda, Örkényi Úti Általános Iskola, Széchenyi Úti Óvoda Ugyeri Tagóvodája (ellátandó létszám összesen 2024. szeptember 30-ai állás szerint: 435 fő) önkormányzatunk a 2024/25. nevelési év végéig helyettesítéssel, megbízással kívánja elláttatni.

A betöltetlenné váló III. számú házi gyermekorvosi körzet – egyelőre 6 hónapra szóló - tartós helyettesítésére egyeztetések vannak folyamatban.

Kérem a Tisztelt Képviselő-testületet, hogy döntsön a ceglédi TEK III. számú házi gyermekorvosi körzet önkormányzat általi működtetéséről és adjon felhatalmazást részemre a *Cegléd Város Önkormányzatának háziorvosi körzetekről szóló 10/2002. (VI. 27.) önkormányzati rendelet* *2. melléklet*ében rögzített területi ellátási kötelezettségre vonatkozó, a III. számú házi gyermekorvosi körzet helyettesítésére szóló közreműködői szerződések megkötésére.

**III.**

Már most szükség van pályázat kiírása a körzet végleges, vállalkozási formában történő ellátására. A pályázat határideje a helyettesítési megbízás időtartamával nem ellentétes, mivel eredményes pályázat esetén sem lehetséges a feladatellátáshoz szükséges háttérintézkedéseket gyorsabban teljesíteni. A nyertes pályázó legkorábban 2025. augusztus 1-jén tudja megkezdeni a körzet ellátását, amennyiben minden engedéllyel és jogosultsággal rendelkezni fog.

A határozati javaslat mellékleteként elkészítettük a pályázati kiírás tervezetét, melyet a jelzett fórumokon (OKFŐ-Praxiskezelő, önkormányzati honlap) közzé kell tenni, és a benyújtás határidejének lejártát követő ülésen el kell bírálni.

Kérem a Tisztelt Képviselő-testületet, hogy a ceglédi TEK III. számú házi gyermekorvosi körzet Szolgáltatójának bejelentése és a betöltetlenné váló körzet további működtetése érdekében tervezett alábbi döntéseit hozza meg.

Az előterjesztést **a Gazdasági és a Jogi, Ügyrendi és Közbiztonsági Bizottság** véleményezi. A bizottságok véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános ülés** keretében, az 50. § rendelkezései alapján - figyelemmel a 42. § 7. pontjára - **minősített többségű** szavazati arányt igényel.

Cegléd, 2024. november 13.

Dr. Csáky András

polgármester

--------

**I. Határozati javaslat**

Cegléd Város Önkormányzatának Képviselő-testülete

**1.)** Tudomásul veszi és elfogadja a ceglédi TEK III. számú házi gyermekorvosi körzet Szolgáltatójának –PANAKEIA Kft. (székhely:2700 Cegléd, Szolnoki út 10., telephely: 2700 Cegléd, Kossuth Ferenc utca 17., képviseli: Dr. Iacovides Michael Petros ügyvezető) – felmondásról szóló bejelentését.

**2.)** Megszűnteti a PANAKEIA Kft. és az Önkormányzat közötti 2017. október 12 napja óta érvényben lévő, többször módosított, a ceglédi TEK III. számú házi gyermekorvosi körzet ellátására szóló feladat-ellátási szerződést 2025. január 31. napjával.

**3.)** Gondoskodik a betöltetlenné vált körzet határozatlan idejű, illetőleg a praxisjog elidegenítéséig tartó további működtetéséről.

**4.)** Gondoskodik az 1. pontban hivatkozott bejelentés alapján, a hatályos jogszabályok szerint módosított közreműködői feladat-ellátási szerződés megkötéséről, valamint az alapellátási körzet további működtetésével kapcsolatos dokumentumok aláírásáról és a változások közérdekű közzétételéről.

**5.)** Utasítja a Ceglédi Közös Önkormányzati Hivatalt, hogy a szükséges intézkedéseket tegye meg!

Határidő: azonnal Felelős: dr. Csáky András polgármester

A határozatot kapják:

1. Ügyintéző és általa:

2. PANAKEIA Kft. – Dr. Iacovides Michael Petros ügyvezető (2700 Cegléd, Szolnoki út 10.)

3. Pest Vármegyei Kormányhivatal Ceglédi Járási Hivatal Népegészségügyi Osztálya – Helyben

4. Nemzeti Egészségbiztosítási Alapkezelő Ellátási és Koordinációs Főosztály VI. FÁO VI.3

5. Ceglédi Közös Önkormányzati Hivatal Pénzügyi Iroda - Helyben

6. Irattár

**---------**

**II. Határozati javaslat**

Cegléd Város Önkormányzatának Képviselő-testülete

**1.)** Dönt arról, hogy 2025. február 1-jétől, a praxisjog elidegenítésére törvényben biztosított időtartam alatt szolgáltatóként, helyettesítéssel ellátja a betöltetlen, ceglédi TEK III. számú házi gyermekorvosi körzetet az alábbi intézkedések megtételével:

1.1. Feladat-ellátási szerződést köt a helyettesítő orvosokkal, és azok helyetteseivel a betöltetlen praxis ellátására 2025. február 1-jétől 6 hónap időtartamra - de legfeljebb a praxis elidegenítéséig - a személyes szolgáltatás nyújtására, a házi gyermekorvosi alapellátási feladatok ellátására, amely a szakhatósági működési engedély és a finanszírozási szerződés megkötésének feltétele, felnőtt háziorvosi alapellátási feladatra.

1.2. Gondoskodik a NEAK és az Önkormányzat közötti jelenleg hatályos finanszírozási alapszerződés kiegészítéséről a házi gyermekorvosi alapellátás feladattal, a betöltetlen, ceglédi TEK III. számú házi gyermekorvosi körzet működtetésére vonatkozóan.

1.3. Munka, illetve egészségügyi szolgálati jogviszonyt létesít 2025. február 1-jétől a körzet alapellátási szolgáltatójával 2025. január 31-én foglalkoztatási jogviszonyban álló 1 fő szakdolgozóval az önkormányzati működtetés időszakára, heti 40 óra időtartamra. A szakdolgozó munkabére megegyezik az ágazati jogszabályok szerinti besorolási illetménnyel. Munkáltatói jogkör gyakorlójaként a Polgármestert jelöli meg.

1.4. A *Cegléd Város Önkormányzatának 2024. évi költségvetéséről szóló 3/2024. (II. 22.) önkormányzati rendelet „Cegléd Város Önkormányzata 2024. évi létszámadatainak címrendje”* című *16. melléklete* Igazgatási Ágazat 1. alcím 1. pontjában megállapított 5 fő engedélyezett létszámát a következő költségvetési évben1 létszámhellyel bővíti, az 1.3. alpont teljesítése érdekében.

**2.)** Biztosítja a körzet önkormányzati működtetésének hiányzó szakmai minimumfeltételeit, valamint az NEAK finanszírozást meghaladó kiadások fedezetét, az önkormányzat 2025. évi költségvetésében.

**3.)** Felhatalmazza a Polgármestert a betöltetlen, ceglédi TEK III. számú házi gyermekorvosi körzet helyettesítéssel megvalósuló önkormányzati működtetéséhez szükséges valamennyi intézkedés megtételére, az ügymenet során felmerülő összes dokumentum, kötelezettségvállalás önkormányzat nevében történő aláírására, a közreműködői feladat-ellátási szerződések végleges szövegének kialakítására és aláírására.

**4.)** Felülvizsgálja 2025. áprilisi ülésén a ceglédi TEK III. számú házi gyermekorvosi körzet önkormányzati működtetésével kapcsolatos feladat-ellátást.

**5.)** Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: dr. Csáky András polgármester

A határozatot kapják:

1. Ügyintéző és általa:

2. PANAKEIA Kft. – Dr. Iacovides Michael Petros ügyvezető (2700 Cegléd, Szolnoki út 10.)

3. Pest Vármegyei Kormányhivatal Ceglédi Járási Hivatal Népegészségügyi Osztálya – Helyben

4. Nemzeti Egészségbiztosítási Alapkezelő Ellátási és Koordinációs Főosztály VI. FÁO VI.3

5. Ceglédi Közös Önkormányzati Hivatal Pénzügyi Iroda - Helyben

6. Irattár

---------

**III. Határozati javaslat**

Cegléd Város Önkormányzatának Képviselő-testülete

**1.)** Pályázatot ír ki a háziorvosi körzetekrőlszóló 10/2002. (VI. 27.) Ök. rendelet *2. melléklet*ében megállapítottterületi ellátási kötelezettségű (TEK)ceglédi III. számú házi gyermekorvosi körzet vállalkozás formájában történő, állandó jellegű háziorvosi ellátására – a határozat elválaszthatatlan mellékletében foglaltaknak megfelelően.

**2.)** Felhatalmazza a Polgármestert, hogy a pályázat elbírálása kivételével a házi gyermekorvosi körzet ellátásához szükséges valamennyi intézkedés megtegye, és a keletkezett iratokat, kötelezettség­vállalásokat az Önkormányzat nevében aláírja.

**3.)** Utasítja a Ceglédi Közös Önkormányzati Hivatalt, hogy a határozat végrehajtása, valamint a házi gyermekorvosi körzet további ellátásának biztosítása érdekében a szükséges intézkedéseket megtegye.

Határidő: azonnal Felelős: Dr. Csáky András polgármester

A határozatot kapják:

1. Ügyintéző és általa:

2. PANAKEIA Kft. – Dr. Iacovides Michael Petros ügyvezető (2700 Cegléd, Szolnoki út 10.)

3. Pest Vármegyei Kormányhivatal Ceglédi Járási Hivatal Népegészségügyi Osztálya – Helyben

4. Nemzeti Egészségbiztosítási Alapkezelő Ellátási és Koordinációs Főosztály VI. FÁO VI.3

5. Ceglédi Közös Önkormányzati Hivatal Pénzügyi Iroda - Helyben

6. Irattár

---------

*1. melléklet a III. határozati javaslathoz*

***„Pályázati felhívás***

Cegléd Város Önkormányzatának Képviselő-testülete pályázatot hirdet Cegléd 3. számú házi gyermekorvosi körzetének ellátására, területi ellátási kötelezettséggel.

**1. Ellátandó lakosságszám (kártya):** 1060 fő

**2. Ellátandó települések száma:** egy településrész – *Cegléd Város Önkormányzatának a háziorvosi körzetekről szóló 10/2002. (VI. 27.) Ök. rendelet* *2. melléklet*ében megállapított ceglédi III. számú házi gyermekorvosi körzet a hozzátartozó iskola- és ifjúság-egészségügyi ellátással

**3. Pályázati feltételek:**

3.1.A háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet szerinti képesítés megléte, valamint az önálló orvosi tevékenységről szóló 2000. évi II. törvény, e törvény végrehajtásáról szóló 313/2011. (XII. 23.) Korm. rendelet, és az egészségügyi szolgáltatás gyakorlásának általános feltételeiről, valamint a működési engedélyezési eljárásról szóló 96/2003. (VII. 15.) Korm. rendeletben előírt egyéb feltételek megléte;

3.2. büntetlen előélet;

3.3. cselekvőképesség;

3.4. a háziorvosi körzetben jelenleg Cegléd Város Önkormányzata által alkalmazott szakdolgozó

**4. A pályázat részeként benyújtandó iratok, igazolások:**

4.1. végzettséget, szakirányú végzettséget igazoló dokumentumok hiteles másolatai

4.2. részletes, fényképes szakmai önéletrajzot

4.3. végzettséget és szakirányú végzettséget igazoló okiratok másolata

4.4. három hónapnál nem régebbi erkölcsi bizonyítvány eredetben, amely igazolja a büntetlen előéletet és azt, hogy a pályázó nem áll a foglalkozástól eltiltás hatálya alatt

4.5. egészségügyi alkalmassági dokumentum a 40/2004. (IV. 26.) ESzCsM rendelet szerinti, mely tartalmazza a vizsgálat dátumát és eredményét

4.6. igazolás, hogy a praxisengedély megszerzésének feltételei fennállnak

4.7. vállalkozási formától függően, egyéni vállalkozói igazolvány hiteles másolata, illetve társas vállalkozás esetén a társas vállalkozás 30 napnál nem régebbi eredeti cégkivonata, és a társasági szerződés másolata

4.8. Magyar Orvosi Kamara tagságról, nyilvántartásról szóló igazolás (amennyiben tagsággal rendelkezik)

4.9. az Országos Kórházi Főigazgatóság által vezetett működési nyilvántartás igazolása

4.10. nyilatkozat arról, hogy a pályázó csatlakozik az EESZT rendszerhez és jogszabályban meghatásozott adatszolgáltatási kötelezettségének ezt követően folyamatosan eleget tesz

4.11. a pályázó nyilatkozata arról, hogy a pályázati anyagban foglalt személyes adatainak a pályázati eljárással összefüggő kezeléséhez hozzájárul

4.11. nyilatkozat, melyben a pályázó hozzájárul, hogy a pályázati eljárás résztvevői a pályázati anyagot megismerhessék, és abba betekinthessenek

4.12. a pályázó nyilatkozata arról, hogy a pályázat elbírálását nyílt, vagy zárt ülésen kéri

**5. A pályázat benyújtásának határideje:** 2025. március 31.

**6. A pályázat elbírálásának határideje:** az 5. pont szerinti határidőt követő képviselő-testületi ülés

**7. A pályázat benyújtásának módja:** postai úton,

7.1. Cegléd Város Önkormányzata dr. Csáky András polgármesternek címezve: 2701 Cegléd, Pf.: 85., a borítékon kérjük feltüntetni: „3. számú házi gyermekorvosi körzet”

7.2. További információ kérhető telefonon – 06 (53) 511-437 – es telefonszámon az egészségügyi alapellátásért felelős ügyintézőtől

**8. Területi ellátási kötelezettség:** igen

**9. A megbízás betölthetőségének időpontja:** legkorábban 2025. augusztus 1.

**10. Jogviszony jellege:** megbízási

**11. Kategória:** háziorvosi

**12. Típusa:** gyermek

**13. Leírás/Megjegyzések:**

13.1. A háziorvosi körzet praxisjoga térítésmentesen szerezhető meg.

13.2. A feladatellátás vállalkozási formában történik, az önkormányzattal kötött határozatlan idejű, de minimum 5 év időtartamra kötött feladat- ellátási szerződés alapján.

13.3. Az önkormányzat a feladat ellátásához a rendelőhelyiséget, valamint annak felszerelését térítésmentesen biztosítja.

13.4. Indokolt esetben - közérdekű célból - az Önkormányzat bérlakást/szolgálati lakást biztosít.

Cegléd Város Önkormányzata fenntartja a magának a jogot, hogy a pályázatot külön indokolás nélkül eredménytelennek nyilvánítsa.

**A pályázat egyéb megjelentetése:**

- [cegled.asp.lgov.hu](http://www.cegled.lgov.hu)

- [www.okfo.hu](http://www.okfo.hu)”

--------

Az előterjesztést láttam:

Dr. Diósgyőri Gitta

címzetes főjegyző