**Cegléd Város Jegyzőjétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400, Fax: 511-406, E-mail: jegyzo@cegledph.hu

|  |  |
| --- | --- |
| Száma: C/………../2024.  Előterjesztő: Dr. Diósgyőri Gitta címzetes főjegyző  Szakmai előterjesztő: dr. Gujka Attila irodavezető  Ügyintéző: Monostori Zsolt jogi referens | Tárgy: **Beszámoló a nem közművel összegyűjtött háztartási szennyvízzel kapcsolatos közszolgáltatásról, valamint rendelet módosítás**  Melléklet: beszámoló és kérelem |

**ELŐTERJESZTÉS**

**Cegléd Város Önkormányzata Képviselő-testületének**

**2024. november 21-ei ülésére**

**Tisztelt Képviselő-testület!**

A nem közművel összegyűjtött szennyvízzel kapcsolatos közszolgáltatás megszervezése **kötelező önkormányzati feladat**. Cegléd Város Önkormányzatának *a nem közművel összegyűjtött háztartási szennyvízzel kapcsolatos kötelező helyi közszolgáltatásról szóló* *33/2013. (XII. 23.) önkormányzati rendelete* (a továbbiakban: Ör.) és a 2024. december 31-éig hatályos közszolgáltatási szerződések alapján, a nem közművel összegyűjtött háztartási szennyvízzel kapcsolatos helyi közszolgáltatást Cegléd város közigazgatási területén az Interoil Trans Korlátolt Felelősségű Társaság (2700 Cegléd, Nyár u. 9.), valamint a COMBOS Településtisztasági Betéti Társaság (2700 Cegléd, Ölyv u. 4.) végzi.

A közszolgáltatási szerződések 3.6. pontja értelmében *„a közszolgáltató az általa alkalmazott közszolgáltatási díj mértékéről, a közszolgáltatás teljesítéséről és tapasztalatairól minden év november 30-ig írásban beszámol a Cegléd Város Önkormányzata Képviselő-testületének, valamint a közszolgáltatási díj következő időszakra önkormányzati rendeletben történő meghatározásához a Vgt. 44/D. § (7) bekezdése szerint díjkalkulációt készít.”*

A szolgáltatók benyújtották beszámolójukat, melyből megállapítható, hogy a szolgáltatás továbbra is veszteségesen végzik. A lakossági díj, a rendelet hatálybalépése óta, több mint 10 éve változatlan, ugyanis annak mértéke *a szippantott szennyvízre vonatkozó rezsicsökkentésről, valamint egyes törvényeknek a további rezsicsökkentéssel összefüggő módosításáról szóló 2013. évi CXIV. törvény* alapján befagyasztásra került, nem emelhető, így a szolgáltatás csak veszteségesen látható el az időközben bekövetkező, infláció, energiaárak, bérek, üzemanyag díjának növekedése miatt.

A veszteség csökkentése érdekében a Képviselő-testület a tavalyi évben a természetes személy ingatlantulajdonosra vonatkozó közszolgáltatási díjat 1000 Ft/m3 + áfa összeggel kiegészítette, melyről a szolgáltató havonta utólag legfeljebb nettó 500.000 Ft értékben számlát nyújthatott be.

A szolgáltatók kérik, hogy a lakossági kiegészítés a jövő évben is maradjon meg, ugyanakkor a nem természetes ingatlan tulajdonosokra vonatkozó szolgáltatási díj kerüljön megemelésre jelenleg alkalmazott 3.504.- Ft/m³ + áfa összegről (melyből 1.012.- Ft/m³ + áfa összeg a BÁCSVÍZ Zrt-nek fizetendő ürítési díj) **4.500 Ft** összegre, mely emelést jogszabály nem zárja ki. Ez esetben jövő évre is vállalnák a szolgáltatás ellátását.

Tekintettel arra, hogy a nem közművel összegyűjtött háztartási szennyvízzel kapcsolatos közszolgáltatás az önkormányzat által megszervezendő és kötelezően biztosítandó közszolgáltatás, javaslom a fentiek figyelembevételével a közszolgáltatási szerződést 2025. január 1-től 2025. december 31-éig megkötni a két céggel.

A módosítással érintett rendelet a Nemzeti Jogszabálytárban elérhető:

<https://or.njt.hu/eli/v01/731234/r/2013/33>

A jogalkotásról szóló 2010. évi CXXX. (a továbbiakban: Jat.) 17. §-ában előírt előzetes hatásvizsgálat értelmében:

1. A rendelet

        társadalmi hatása: nincs, tekintettel arra, hogy a közszolgáltatás fenntartása kötelező önkormányzati feladat, mely jelenleg is működik.

        gazdasági, költségvetési hatása: azoknál a jogi személyeknél jelentkezik ahol a keletkező szennyvíz szippantással kerül elszállításra.

1. Környezeti, egészségi következményei a rendeletmódosításnak közvetlen környezeti és egészségi hatása nincs, tekintettel arra, hogy a módosítás jelenleg is folyamatban lévő közszolgáltatás díjszabásának megváltoztatására terjed ki.
2. Adminisztratív terhek: adminisztratív terheket befolyásoló hatása nincs.
3. A rendeletalkotás szükségességét indokolja, a nem közművel összegyűjtött háztartási szennyvíz fajlagos költségnövekedéséből adódó veszteség elkerülése.
4. A rendelet alkalmazásához szükséges személyi, szervezeti, tárgyi és pénzügyi feltételek: rendelkezésre állnak.

Az előterjesztést a **Gazdasági Bizottság**, a **Pénzügyi Ellenőrző Bizottság**, valamint a **Jogi, Ügyrendi és Közbiztonsági Bizottság** véleményezi. A bizottságok véleménye a Képviselő-testület ülésén, összevont jegyzőkönyvi kivonat formájában kerül ismertetésre.

A döntéshozatal a Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése, valamint a (2) bekezdésben foglaltakra figyelemmel, **nyilvános ülés** keretében, az 50. § alapján, valamint a Kt SzMsz 59. §, 3. pontjára figyelemmel **minősített szavazati** arányt igényel.

Cegléd, 2024. november 12.

Dr. Diósgyőri Gitta

címzetes főjegyző

**--------**

**Határozati javaslat**

**Cegléd Város Önkormányzatának Képviselő-testülete**

**1.)** elfogadja az Interoil Trans Korlátolt Felelősségű Társaság (2700 Cegléd, Nyár u. 9.), valamint a COMBOS Településtisztasági Betéti Társaság (2700 Cegléd, Ölyv u. 4.) beszámolóját a nem közművel összegyűjtött háztartási szennyvíz begyűjtésére irányuló kötelező közszolgáltatás (a továbbiakban: közszolgáltatás) ellátása tárgyában.

**2.)** Kijelenti, hogy a közszolgáltatás ellátása érdekében, 2025. január 1 – 2025. december 31. közötti időszakra közszolgáltatási szerződést köt az Interoil Trans Korlátolt Felelősségű Társasággal (2700 Cegléd, Nyár u. 9.), valamint a COMBOS Településtisztasági Betéti Társasággal (2700 Cegléd, Ölyv u. 4.), úgy, hogy a 33/2013. (XII. 23.) önkormányzati rendeletben a természetes személy ingatlantulajdonosra vonatkozó közszolgáltatási díjat 1000 Ft/m3 +áfa összeggel kiegészíti, melyről a szolgáltató havonta utólag legfeljebb nettó 500.000 Ft értékben számlát nyújthat be.

**3. )** Kötelezettséget vállal arra, hogy az 2.) pontban megállapított kiegészítést a 2025. évi költségvetésébe betervezi.

**4.)** Felhatalmazza a polgármestert a szerződések aláírására, szükséges jognyilatkozatok megtételére.

**5.)** Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Diósgyőri Gitta címzetes főjegyző

A határozatról értesülnek:

1. CKÖH Beruházási és Közbiztonsági Iroda ügyintéző és általa:
2. Interoil Trans Korlátolt Felelősségű Társaság (2700 Cegléd, Nyár u. 9.)
3. COMBOS Településtisztasági Betéti Társaság (2700 Cegléd, Ölyv u. 4.)
4. Ceglédi Közös Önkormányzati Hivatal – Pénzügyi Iroda

--------

**Cegléd Város Önkormányzata Képviselő-testületének**

**.../2024. (XI. 22.) önkormányzati rendelete**

**a nem közművel összegyűjtött háztartási szennyvízzel kapcsolatos**

**kötelező helyi közszolgáltatásról szóló**

**33/2013. (XII. 23.) önkormányzati rendelet módosításáról**

Cegléd Város Önkormányzatának Képviselő-testülete a vízgazdálkodásról szóló 1995. évi LVII. törvény 45. § (6) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 21. pontjában meghatározott feladatkörében eljárva a következőket rendeli el:

**1. §**

A nem közművel összegyűjtött háztartási szennyvízzel kapcsolatos kötelező helyi közszolgáltatásról szóló 33/2013. (XII. 23.) önkormányzati rendelet 1. melléklete helyébe az 1. melléklet lép.

**2. §**

Ez a rendelet 2025. január 1-jén lép hatályba.

Dr. Diósgyőri Gitta s. k. Dr. Csáky András s. k.

címzetes főjegyző polgármester

-----------

*1. melléklet a …/…. (. .) önkormányzati rendelethez*

*„1. melléklet a 33/2013. (XII. 23.) önkormányzati rendelethez*

|  |  |  |
| --- | --- | --- |
| Díjtétel megnevezése: | Természetes személy ingatlantulajdonost terhelő legmagasabb díj: | Nem természetes személy ingatlantulajdonost terhelő legmagasabb díj: |
| 1. A nem közművel összegyűjtött háztartási szennyvíz rendszeres gyűjtésének és elszállításának alapdíja: | 1.313.8.- Ft/m³ + ÁFA  (m³ - számlázott vízköbméter) | **3.488.- Ft/m3 + ÁFA**  **(m³ - számlázott vízköbméter)** |
| 2. A nem közművel összegyűjtött háztartási szennyvíz rendszeres gyűjtésének és elszállításának ürítési díja: | 111.- Ft/m³ + ÁFA  (*100 Ft/m3 +1 Ft/m3 (Vízterhelési díj)+ÁFA*  (m³ - számlázott vízköbméter) | **1.012.- Ft/m³ + ÁFA**  **(*1.000 Ft/m3 +12 Ft/m3 (Vízterhelési díj)+ÁFA)***  **(m³ - számlázott vízköbméter)** |
| 3. A közszolgáltatási legmagasabb díja összesen: | **1424,8- Ft/m3+ÁFA**  (m³ - számlázott vízköbméter) | **4.500.- Ft/m³ + ÁFA**  **(m³ - számlázott vízköbméter)”** |