

**Ceglédi Közös Önkormányzati Hivatal**

**Jegyzőjétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400

Ügyiratszám: C/30668-…/2024. Tárgy: a személyes gondoskodást nyújtó ellátá-

Előterjesztő: Dr. Diósgyőri Gitta címzetes főjegyző sokról, azok igénybevételéről, valamint a térítési díjakról szóló rendelet módosítása

Szakmai előterjesztő: Melléklet: rendelettervezet

Szabóné Kökény Erzsébet intézményvezető

Ügyintéző: Üllei-Kovács Péter

**Előterjesztés**

a Képviselő-testület 2024. november 21-ei ülésére

**Tisztelt Képviselő-testület!**

Cegléd Város Önkormányzatának *a Ceglédi Többcélú Kistérségi Társulás által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló* 11/2014. (IV. 30.) önkormányzati rendelete (a továbbiakban: kistérségi rendelet) 2014. október 1. óta van hatályban.

A kistérségi rendelet a Ceglédi Többcélú Kistérségi Társulás (a továbbiakban: CTKT) fenntartásában lévő két szociális intézmény (a Ceglédi Kistérségi Szociális Szolgáltató és Gyermekjóléti Központ – 2700 Cegléd, Bajcsy-Zsilinszky út 1. és a Ceglédi Többcélú Kistérségi Társulás Humán Szolgáltató Központja – 2740 Abony, Szilágyi Erzsébet u. 3.) és az általuk nyújtott személyes gondoskodást nyújtó ellátások vonatkozásában született.

A szóban forgó önkormányzati rendelet megalkotásához – és annak az elfogadást követő módosításához – a CTKT valamennyi társult önkormányzata képviselő-testületének hozzájárulását írta/írja elő *a jogalkotásról szóló* *2010. évi CXXX. törvény* (a továbbiakban: Jat.) 5. § (5) bekezdése.

*A szociális igazgatásról és szociális ellátásokról szóló* *1993. évi III. törvény* (a továbbiakban: Sztv.) 92. § (1) bekezdésének *b)* pontja értelmében *„****a személyes gondoskodást nyújtó ellátásokról, azok igénybevételéről, valamint a fizetendő térítési díjakról*** *(…) ha a fenntartó önkormányzati társulás, akkor* ***a társulási megállapodásban megjelölt székhely szerinti*** *vagy az erre kijelölt települési* ***önkormányzat*** *a társulási megállapodásban meghatározottak szerint* ***rendeletet alkot.****”*

A Jat. 5. § (5) bekezdése szerint *„ha a felhatalmazás jogosultja a helyi önkormányzat képviselő-testülete, társulás esetén – ha a társulási megállapodásban meghatározott feladat- és hatáskör a felhatalmazás tárgyának szabályozására kiterjed –* ***az önkormányzati rendelet megalkotására*** *a társulási megállapodásban kijelölt vagy ennek hiányában* ***a társulás székhelye szerinti helyi önkormányzat képviselő-testülete jogosult****. A rendelet megalkotásához* ***a társulásban résztvevő helyi önkormányzat képviselő-testületének hozzájárulása szükséges****.”*

A CTKT Társulási Megállapodásának 49. pontja alapján *„a Ceglédi Többcélú Kistérségi Társulás Abonyi Szolgáltató Központja (2740 Abony, Szilágyi Erzsébet u. 3.), a Ceglédi Kistérségi Szociális Szolgáltató és Gyermekjóléti Központ (2700 Cegléd, Bajcsy-Zsilinszky u. 1.) ellátási területére, a személyes gondoskodást nyújtó ellátások, azok igénybevétele, valamint a fizetendő térítési díjak vonatkozásában a* ***rendelet megalkotására kijelölt önkormányzat: Cegléd Város Önkormányzata*** *(2700 Cegléd, Kossuth tér 1.).”*

A CTKT Társulási Tanácsa 18/2024. (IX. 25.) határozatával kezdeményezte a társult önkormányzatok képviselő testületeinél a kistérségi rendelet módosítását. (A CTKT tárgybani előterjesztése elérhető a [www.ctkt.hu](http://www.ctkt.hu/) weboldalon a közérdekű adatok között a 2024. szeptember 25-ei előterjesztések között.)

**A** kistérségi **rendelet módosításának indokai** a következők:

A Pest Vármegyei Kormányhivatal Gyámügyi és Igazságügyi Főosztálya éves munkarendben meghatározott hatósági ellenőrzés keretében 2024. július 18. napján helyszíni ellenőrzést folytatott le a Ceglédi Kistérségi Szociális Szolgáltató és Gyermekjóléti Központ 2700 Cegléd, Bajcsy-Zsilinszky út 1. szám alatti székhelyén az „ápolást, gondozást nyújtó intézményi ellátás idősek otthona” szolgáltatás tekintetében. Az ellenőrző hatóság jegyzőkönyvben rögzítette a kistérségi rendelettel kapcsolatos észrevételeit. A hatályos önkormányzati rendelet kapcsán kezdeményezték az ellenőrök, hogy három szabályozási terület vonatkozásában kerüljön sor felülvizsgálatra. Ezek a szabályozási területek: a külön eljárás keretében biztosítható ellátást megalapozó esetek, a fizetésre kötelezettek körének megállapítása, valamint az intézményvezető és az ellátást igénybevevő között kötendő megállapodással összefüggő kérdések.

A külön eljárás keretében történő ellátás biztosításának, vagyis a soron kívüli ellátásnak az eseteit jelenleg a kistérségi rendelet a következők szerint állapítja meg:

***„18. §*** *(1) A soron kívüli ellátás az idősek otthonában csak az üres férőhelyre biztosítható.*

*(2) Külön eljárás nélkül kell az ellátást biztosítani, ha az igénybevevő:*

*a) önmaga ellátására teljesen képtelen és nincs olyan hozzátartozója, aki ellátásáról gondoskodna, az ellátása más egészségügyi vagy szociális szolgáltatás biztosításával sem oldható meg,*

*b) a háziorvos, kezelőorvos szakvéleménye szerint soron kívüli elhelyezése indokolt,*

*c) szociális helyzetében, egészségi állapotában olyan kedvezőtlen változás következett be, amely miatt soron kívüli elhelyezése vált szükségessé,*

*d) kapcsolata vele együtt élő hozzátartozójával, eltartójával helyrehozhatatlanul* *megromlott, és a további együttélés életét, testi épségét veszélyezteti.”*

Az előterjesztéshez mellékelt rendelettervezet 3. §-a szerint a külön eljárásra vonatkozó rendelkezések rögzítik, hogy melyik ellátás esetében mely esetben kerülhet sor soron kívüli igénybevételre, illetve mikor járhat el az intézményvezető külön eljárás nélkül is:

*„18. § (1) Az étkezés, a házi segítségnyújtás és az idősek otthonában történő elhelyezés tekintetében az intézményvezető külön eljárásban biztosíthatja az ellátást, ha az igénybevevő*

*a) önmaga ellátására nem képes, nincs olyan hozzátartozója, aki az ellátásáról gondoskodna, és az ellátása más egészségügyi vagy szociális szolgáltatás biztosításával sem oldható meg,*

*b) a háziorvos, kezelőorvos szakvéleménye szerint soron kívüli elhelyezése indokolt,*

*c) szociális helyzetében, vagy egészségi állapotában olyan kedvezőtlen változás következett be, ami miatt soron kívüli elhelyezése vált szükségessé,*

*d) kapcsolata vele együtt élő hozzátartozójával, eltartójával helyrehozhatatlanul megromlott, és a további együttélés a testi épségét, életét veszélyezteti.*

*(2) Külön eljárás nélkül biztosítható az ellátás, ha az igényelt szolgáltatás hiánya az igénylő testi épségét vagy életét veszélyezteti. A szolgáltatás iránti kérelmet és a jövedelemigazolást ebben az esetben is mellékelni kell. Különösen indokolt az igény, ha a kérelmező egyedül él és önmaga ellátására nem képes.*

*(3) A külön eljárás alapján, valamint a külön eljárás nélkül biztosított ellátásról az intézményvezető a 9/1999. (XI. 24.) SzCsM rendelet 16. §-a alapján dönt.”*

A rendelettervezet 1. §-a értelmében pontosításra kerül az ellátásért fizetésre kötelezettek köre, a 2-3. §-ok a külön eljárás és a külön eljárás nélkül biztosított ellátásokkal kapcsolatos szabályokat rögzítik, a tervezet 4. §-a pedig újra szabályozza az intézményvezető és az ellátást igénybevevő között kötendő megállapodással összefüggő kérdéseket.

A rendelettervezet elfogadása esetén a térítési díjakat módosító rendelkezések 2024. december 1-jén lépnek hatályba.

A CTKT Társulási Tanácsának támogató döntését követően a társult önkormányzatok képviselő testületei is elfogadásra javasolták a rendelettervezetet a jogalkotásra kijelölt önkormányzat számára a következő táblázatban rögzített döntéseikkel:

|  |  |
| --- | --- |
| **Település** | **Határozat szám** |
| Abony | 136/2024. (X. 21.) számú Képviselő-testületi határozat |
| Albertirsa | 247/2024. (X. 24.) határozat |
| Ceglédbercel | 160/2024. (10. 10.) ÖK. sz. határozat |
| Csemő | 63/2024. (X. 22.) határozat |
| Dánszentmiklós | 81/2024. (X. 9.) Ök. határozat |
| Jászkarajenő | 79/2024. (X. 07.) Ök. határozat |
| Kocsér | 39/2024. (X. 15.) sz. Öt. h. |
| Kőröstetétlen | 56/2024. (X. 29.) Ök. határozat |
| Mikebuda | 50/2024. (X. 09.) határozat |
| Nyársapát | 34/2024. (X. 14.) önkormányzati határozat |
| Tápiószőlős | 116/2024. (X. 9.) számú önkormányzati határozat |
| Törtel | …/2024. (XI. 18.) határozat |
| Újszilvás | 57/2024. (X. 14.) számú Képviselő-testületi határozat |

Törtel Község Önkormányzatának Képviselő-testülete a rendeletalkotáshoz való hozzájárulásról 2024. november 18. napján fog döntést hozni. A szóban forgó önkormányzat döntése az előterjesztést tárgyaló bizottság ülésén kerül ismertetésre.

A Jat. 17. §-ában előírt előzetes hatásvizsgálat értelmében:

1. A rendelet
   * társadalmi hatása: a magasabb szintű jogszabályokkal harmonizáló önkormányzati jogalkotás és jogalkalmazás;
   * gazdasági hatása: nem értékelhető;
   * költségvetési hatása: nem értékelhető.
2. Környezeti, egészségi következményei nem értékelhetőek.
3. Adminisztratív terhek: sem a közös önkormányzati hivatalnál, sem a szociális intézményekben nem keletkezik adminisztrációs teher a rendelettervezet elfogadásával.
4. A rendeletalkotás szükségességét a Pest Vármegyei Kormányhivatal Gyámügyi és Igazságügyi Főosztálya által tett észrevételek indokolják.
5. A rendelet alkalmazásához szükséges személyi, szervezeti, tárgyi és pénzügyi feltételek rendelkezésre állnak.

A hatályos kistérségi rendelet elérhető a Nemzeti Jogszabálytárban:

<https://or.njt.hu/eli/731234/r/2014/11>

Az előterjesztést a **Jogi, Ügyrendi és Közbiztonsági Bizottság** véleményezi.

A döntéshozatal a *Magyarország helyi önkormányzatairól szóló* 2011. évi CLXXXIX. törvény 46. § (1) bekezdése alapján, a (2) bekezdésben foglaltakra figyelemmel **nyilvános ülés** keretében, az 50. § rendelkezései alapján – figyelemmel a 42. § 1. pontjában foglalt rendelkezésre – **minősített** szavazati arányt igényel.

Cegléd, 2024. november 12.

Dr. Diósgyőri Gitta

címzetes főjegyző

*Melléklet*

Cegléd Város Önkormányzata Képviselő-testületének

.../2024. (XI. 28.) önkormányzati rendelete

a Ceglédi Többcélú Kistérségi Társulás által biztosított személyes gondoskodást nyújtó ellátásokról, azok igénybevételéről, valamint

az ellátások térítési díjainak megállapításáról szóló 11/2014. (IV. 30.) önkormányzati rendelet módosításáról

Cegléd Város Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) bekezdésének b*)* pontjában, az 1. § tekintetében a szociális igazgatásról és szociális ellátásokról szóló 1993. évi III. törvény 92. § (2) bekezdésének f*)* pontjában, a 3. § tekintetében a szociális igazgatásról és szociális ellátásokról szóló 1993. évi III. törvény 92. § (2) bekezdésének c) és d*)* pontjában, a 4. § tekintetében a szociális igazgatásról és szociális ellátásokról szóló 1993. évi III. törvény 92. § (2) bekezdésének g*)* pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában, és a jogalkotásról szóló 2010. évi CXXX. törvény 5. § (5) bekezdésében meghatározott feladatkörében eljárva, a szociális, gyermekjóléti szolgáltatások és ellátások feladatkörében eljáró Abony Város Önkormányzata, Albertirsa Város Önkormányzata, Ceglédbercel Község Önkormányzata, Csemő Község Önkormányzata, Dánszentmiklós Község Önkormányzata, Jászkarajenő Község Önkormányzata, Kocsér Község Önkormányzata, Kőröstetétlen Község Önkormányzata, Mikebuda Község Önkormányzata, Nyársapát Község Önkormányzata, Tápiószőlős Község Önkormányzata, Törtel Község Önkormányzata és Újszilvás Község Önkormányzata véleményének kikérésével a következőket rendeli el:

1. §

A Ceglédi Többcélú Kistérségi Társulás által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló 11/2014. (IV. 30.) önkormányzati rendelet 17. és 17/A. §-a helyébe a következő rendelkezések lépnek:

„17. §

(1) Az intézményi térítési díjakat, valamint a személyi térítési díj megállapításához kapcsolódó jövedelem sávokat az Abonyi Szolgáltató Központ vonatkozásában az 1. melléklet, a Ceglédi Szolgáltató Központ vonatkozásában a 2. melléklet rögzíti.

(2) A személyi térítési díjat az intézményvezető az intézményi térítési díj figyelembe vételével állapítja meg:

*a)* a benyújtott dokumentumok alapján az ellátás igénybevevője vonatkozásában jövedelemvizsgálatot végez,

*b)* a jövedelemvizsgálat alapján megállapítja a személyi térítési díjat,

*c)* a megállapított személyi térítési díjról írásban értesíti az ellátás igénybe vevőjét vagy törvényes képviselőjét.

(3) A személyi térítési díj nem haladhatja meg az intézményi térítési díj összegét.

(4) A személyi térítési díj megfizetése az ellátás igénybe vevőjének, az ő törvényes képviselőjének, vagy a térítési díj megfizetését vállaló személynek (a továbbiakban együtt: kötelezett) a kötelezettsége.

(5) Ha a kötelezett a személyi térítési díj összegét vitatja, vagy annak csökkentését, illetve elengedését kéri, az értesítés kézhezvételétől számított nyolc napon belül méltányosság iránti kérelemmel fordulhat a CTKT-hoz. A CTKT határozattal dönt a személyi térítési díj összegéről.

(6) Az ellátást igénybe vevő vagy a térítési díjat megfizető más személy írásban vállalhatja a mindenkori intézményi térítési díjjal azonos személyi térítési díj vagy a mindenkori intézményi térítési díj és a számára megállapítható személyi térítési díj különbözete egy részének megfizetését.

(7) A személyi térítési díjat a kötelezett havonta, legkésőbb a tárgyhónap 10. napjáig köteles megfizetni. Külön kérelem alapján e határidő tárgyhónap 15. napjáig meghosszabbítható.

17/A. §

(1) A 17. § (5) bekezdése szerinti eljárásban a CTKT társulási tanácsa meghatározott időtartamra, egyedi elbírálás alapján a szociális alapszolgáltatások térítési díját csökkentheti vagy elengedheti:

*a)* ha a kérelmező vagy közös háztartásban élő családtagja súlyos krónikus betegségben szenvedő, fogyatékkal élő vagy terminális egészségi állapotú személy, vagy

*b)* kórházi kezelés, a kérelmező sérelmére elkövetett bűncselekmény, közeli hozzátartozó halála vagy elemi kár esetén, a rendszeres pénzellátás megállapításáig terjedő időszakban, továbbá a kérelmezőt életvitelében jelentősen akadályozó vagy hátrányt okozó esemény bekövetkeztekor.

(2) A 17. § (5) bekezdés szerinti eljárásban a kérelem benyújtásával egyidejűleg igazolni kell:

*a)* a kórházi kezelést zárójelentéssel,

*b)* a jogosultságot megalapozó egészségi állapotot a kezelőorvos igazolásával,

*c)* a sérelemre elkövetett bűncselekményt a rendőrkapitányságon tett feljelentés jegyzőkönyvével,

*d)* az elemi kárt a biztosító jegyzőkönyvével vagy a kárfelmérést végző szerv hivatalos szakvéleményével,

*e)* a rendszeres pénzellátás igénylésének tényét a folyósító szerv igazolásával,

*f)* a jelentős hátrányt okozó eseményt valamely szociális ellátást az igénylő számára nyújtó szolgáltató javaslatával és

*g)* a fogyatékkal élő személy státuszát az erre tekintettel igénybe vett pénzellátás igazolásával.”

2. §

A Ceglédi Többcélú Kistérségi Társulás által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló 11/2014. (IV. 30.) önkormányzati rendelet 14. alcím címe helyébe a következő rendelkezés lép:

„14. Külön eljárás alapján és a külön eljárás nélkül biztosított ellátás esetei”

3. §

A Ceglédi Többcélú Kistérségi Társulás által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló 11/2014. (IV. 30.) önkormányzati rendelet 18. §-a helyébe a következő rendelkezés lép:

„18. §

(1) Az étkezés, a házi segítségnyújtás és az idősek otthonában történő elhelyezés tekintetében az intézményvezető külön eljárásban biztosíthatja az ellátást, ha az igénybevevő

*a)* önmaga ellátására nem képes, nincs olyan hozzátartozója, aki az ellátásáról gondoskodna, és az ellátása más egészségügyi vagy szociális szolgáltatás biztosításával sem oldható meg,

*b)* a háziorvos, kezelőorvos szakvéleménye szerint soron kívüli elhelyezése indokolt,

*c)* szociális helyzetében, vagy egészségi állapotában olyan kedvezőtlen változás következett be, ami miatt soron kívüli elhelyezése vált szükségessé,

*d)* kapcsolata vele együtt élő hozzátartozójával, eltartójával helyrehozhatatlanul megromlott, és a további együttélés a testi épségét, életét veszélyezteti.

(2) Külön eljárás nélkül biztosítható az ellátás, ha az igényelt szolgáltatás hiánya az igénylő testi épségét vagy életét veszélyezteti. A szolgáltatás iránti kérelmet és a jövedelemigazolást ebben az esetben is mellékelni kell. Különösen indokolt az igény, ha a kérelmező egyedül él és önmaga ellátására nem képes.

(3) A külön eljárás alapján, valamint a külön eljárás nélkül biztosított ellátásról az intézményvezető a 9/1999. (XI. 24.) SzCsM rendelet 16. §-a alapján dönt.”

4. §

A Ceglédi Többcélú Kistérségi Társulás által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló 11/2014. (IV. 30.) önkormányzati rendelet 22. §-a helyébe a következő rendelkezés lép:

„22. §

(1) Az ellátás igénybevételét az ellátást igénybe vevő, vagy törvényes képviselője és az ellátást biztosító intézmény között az Szt. 94/C. §-ában foglaltak szerinti megállapodás biztosítja.

(2) A megállapodást az intézmény részéről az intézményvezető írja alá.

(3) Az aláírt megállapodás legalább egy példányát az ellátást igénybe vevő, vagy törvényes képviselője részére az intézményvezető adja át.”

5. §

Ez a rendelet 2024. december 1-jén lép hatályba.

-------------